section_heading: Formacija Bijesnika
paragraph_text: Optužili su trgovačku aristokraciju da namjerno zadržavaju pristup namirnicama i osnovnim dobrima kako bi dizali cijene. Bijesnici su takve aktivnosti prozvali kontrarevolucionarnim, urotom protiv interesa naroda. Isto su smatrali za simpatizere nedavno smaknutog kralja Luja XVI. Smatrali su da bi oni koji podržavaju ponovnu uspostavu monarhije ujedno i podržavali trgovce koji svojataju ključne resurse. Bijesnici su bili istaknuti protivnici žirondinaca, koji su svojevremeno tražili pomilovanje Luja XVI., kralja Francuske. Bijesnici su htjeli naglasiti Narodnoj skupštini da tiranija nije samo produkt monarhije, te da nepravda i opresija nisu završili s giljotiniranjem kralja. Smatrali su da se opresija javlja kada god jedan sloj društva pokušava monopolizirati većinu resursa, dokle istovremeno ne dopušta drugima pristup istim resursima.